Ад таго незвычайнага спаткання ў лістападзе 2016 г., у якім я прыняў удзел, група сустракалася яшчэ некалькі разоў. 13 снежня яны сабраліся ў мячэце Трыпалі, каб падзяліцца разважаннямі на тэму Міжрэлігійны дыялог і ўмацаванне супакою. 27-29 студзеня 2017 г. былі супольна праведзеныя выходныя і размовы на тэму двух важных рэчаў: выкарыстанне сацыяльных сетак для камунікацыі ў духу памяркоўнасці і дыялогу, а потым пытанне правоў чалавека ў ліванскім грамадстве. Урэшце 11 лютага група сабралася, каб падвесці высновы першых 6 месяцаў супольных сустрэч і паразважаць над будучымі праектамі. Звяртае ўвагу той факт, што былі прысутныя два біскупы з паўночнага Лівану (мараніцкі і праваслаўны), прадстаўнікі алавіцкай супольнасці Трыпалі ды Вялікі суніцкі муфцій.